Svartfjell grunnkrets er, med sine 118,91 km², den arealmessig største i Lenvik kommune, men det bor bare 19 personer innenfor grensene. Den omfatter en stor del av innlandet og fjella på det nordøstlige Senja, og begge de to største innsjøene på øya ligger i grunnkretsen; Lysvatnet og Svartholvatnet (den delen som er i Lenvik). Bebyggelsen ligger langs den 14 km lange veien som går fra fylkesvei 861 ved Landøya sørvest for Gibostad til endepunktet på Bukkemoen, like nord for nordenden av Lysvatnet.